LIJIGANYO 12
Ana Mpaka Aŵe Paunasi ni Mlungu Catuli?
1. Ana Mlungu akusapikanila mapopelo ga ŵandu wosope?
Mlungu akwaŵenda ŵandu ŵa mitundu josope kuti am’ŵandicile mwipopelo. (Masalmo 65:2) Nambope, jwangapikanila, kapena kugakunda, mapopelo gosope. Mwambone, mapopelo ga jwamlume jwakwatendela ngalwe ŵamkwakwe komboleka Mlungu ngagapikana. (1 Petulo 3:7) Ayisalayeli paŵajendelecele kutenda yakusakala, Mlungu nganapikanilaga mapopelo gawo. Yisyene, lipopelo lili upile. Mlungu akusakunda mapopelo atamose ga ŵakulemwa naga apitikwice mtima.
2. Ana tupopeleje catuli?
Lipopelo lili mbali ja kulambila kwetu, m’yoyo tukusosekwa kupopelaga kwa Mkupanganya, Yehofa basi. (Matayo 4:10; 6:9) Nambosoni, pakuŵa tuli ŵangali umnama, tukusosekwa kupopela kupitila mu lina lya Yesu ligongo jwalakwe ŵawile ligongo lya yakulemwa yetu. (Yohane 14:6) Yehofa jwangasaka kuti m’weji tuwilisyeje mapopelo gakutenda kumbucila kapena gamalembe. Akusasaka kuti tupopeleje kutyocela mumtima.
Mkupanganya jwetu komboleka kupikana atamose mapopelo gatukuŵeceta mu nganisyo mwetu mwangakoposya maloŵe. (1 Samueli 1:12, 13) Komboleka kupopela kwa Mlungu ndaŵi jilijose, mpela kundanda kwa lisiku soni kumbesi kwa lisiku, pandaŵi ja cakulya, soni patusimene ni yakusawusya.
3. Ligongo cici Aklistu akusasongana pampepe?
Kuŵa paunasi ni Mlungu kuli kwakusawusya ligongo tukutama ni ŵandu ŵakusoŵa cikulupi mwa Mlungu, soni akusanyosya cilanga cakwe ca mtunjelele pacilambo capasi. (2 Timoteo 3:1, 4; 2 Petulo 3:3, 13) M’yoyo tukusosekwa kuti tulimbikasyaneje ni ŵakulupilila acimjetu kupitila m’misonganoji.
Kusyoŵekana ni ŵandu ŵakusanonyela Mlungu kukusatukamucisya kuŵa paunasi ni Mlungu. Misongano ja Mboni sya Yehofa jikusakamucisya kuti ŵane atulimbikasye.
4. Ana mpaka aŵe paunasi ni Mlungu catuli?
Kuganicisya mwakusokoka yatulijiganyisye m’Maloŵe gakwe komboleka kutukamucisya kuŵa paunasi ni Yehofa. Tuganicisyeje yampaka tulijiganye kutyocela ku yakusatenda, cikamucisyo cakwe, soni yilanga yakwe. Kuganicisya mwakusokoka mwipopelo kukusatukamucisya kuyamicila mumtima mwetu cinonyelo ni lunda lwa Mlungu.
Komboleka kuŵa paunasi ni Mlungu naga tukumkulupilila. Nambo cikulupi cili mpela cindu caumi cacikusasaka kucilisya. Acilisyeje cikulupi cawo ndaŵi ni katema mwakuganicisyagasoni magongo gakolele cikulupi.
5. Ana kuŵa paunasi ni Mlungu kucakamucisya catuli?
Yehofa akusasamalaga ŵakusamnonyela. Komboleka kwateteya ku cilicose campaka cisokonasye cikulupi cawo ni cembeceyo cawo ca umi wangamala. (Masalimo 91:1, 2, 7-10) Jwalakwe akusatukalamusya ku yitendo ya paumi yampaka yitulwasyeje, soni kututendekasya kuŵa ŵangasangalala. Yehofa akusatujiganya ndamo jambone ja umi.
ALIJIGANYE YEJINJI
LIJIGANYO LYA BAIBULO
Ligongo Cici Tukusosekwa Kulijiganya Baibulo?
Baibulo jikwakamucisya ŵandu ŵajinji pacilambo cosope kupata kwanga kwa yiwusyo yakusosekwa mnope paumi. Ana akusaka kuŵa jumo mwa ŵandu ŵelewa?
Ana Baibulo Jikusajiganya Cici Kusyesyene?
Am’ŵandicile Mlungu Mwipopelo
Ana Mlungu akusiŵapikanaga pakupopela? Kuti amanyilile kwanga kwa ciwusyo celeci, akusosekwa kuyipikanicisya cenene yajikusasala Baibulo pangani ja lipopelo.
tsn_Latn tum_Latn nya_Latn nya_Latn cjk_Latn bem_Latn tum_Latn sag_Latn tum_Latn tum_Latn tum_Latn tum_Latn tum_Latn tum_Latn tum_Latn cjk_Latn lug_Latn nya_Latn tum_Latn nya_Latn nya_Latn nya_Latn